Oikaisuni ilmastokeskusteluun

Maapallon lämpötilasta, ilmastonmuutoksesta (kaksi eri asiaa) ja energiatehokkuudesta on mahdotonta keskustella asiallisesti, koska asian käsittelyllä on kaikki lahkolaisuuden piirteet. Suurin osa mielipiteensä esittäjistä (esim. asiasta kirjoittaneen IL:n toimittaja) ei tiedä edes, että CO2 on saasteena yhtä vaaraton kuin happi, ja asiat saadaan lopullisesti ylösalaisin käyttämällä «asiantuntijana» Greenpeacen edustajaa. Sama, kuin kysyisi aseistakieltäytyjän mielipidettä puolustusvoimista.

Heidi Hautala valehteli Turun suorassa TV-lähetyksessä minun kieltävän ilmastomuutoksen. En olisi uskonut sitä hänestä. Vastustan ainoastaan ihmisen syyllistämistä maailman lämpötilan nousuista ja laskuista. Kenen vika on se, että olemme joka tapauksessa menossa kohti seuraavaa jääkautta ? (Se ei toteudu kuitenkaan tämän vaalikauden aikana…) Itse haluan voimakasta panostusta tieteeseen ja tutkimukseen, koska vain uusilla keksinnöillä ja tieteen sovellutuksilla voimme ratkaista ongelmamme. MEIDÄN ON KESKITYTTÄVÄ IHMISEN AUTTAMISEEN, MUTTA SE EI TAPAHDU ILMASTON MUSEOIMISEN KAUTTA. ABSURDI IDEA.

Lähimmäistemme auttaminen alkaa lasten rokottamisella,( Heidi Hautalan puheenjohtajakaudella vihreät järjestivät EU-parlamentissa ROKOTUKSIA VASTUSTAVAN seminaarin) puhtaan veden ja viemäröinnin järjestämisellä, (miljoona lasta kuolee Afrikassa ripuliin vuosittain, ja yhteensä 4 miljoonaa lasta kuolee Afrikassa ennen 5. ikävuotta) malarian (Vihreiden vastustuksen takia WHO hyväksyi vasta äskettäin DDT:n malarian vastaiseen taisteluun. DDT on kustannustehokas malarian torjuja köyhissä maissa.) ja aidsin vastaisella taistelulla, tyttöjen koulutuksella jne. NÄMÄ ASIAT OVAT KÖYHYYDEN SEURAUSTA.

Vihreät vastustavat myös geeniteknologiaa, koska he haluavat tehotonta luomuviljelyä. Onneksi penisilliini kerittiin keksiä ennen vihreiden dogmien vyörytystä.

Vastasin jo LEINOSELLE 24.5. hiilijalanjäljestä, joka on seurausta köyhyyden kitkemisestä. Käsin tai alkeellisin menetelmin tehty työ = alhainen työn tuottavuus = suuri resurssien tuhlaus = alhainen elintaso = ihmisen lyhyt elinikä. Seurauksena on PIENI ja TUHLAILEVA HIILIJALANJÄLKI. Katso LEINONEN: Venäjä ja Kiina verrattuna Ranskaan.

Elintason noustessa hiilijalanjälki suurenee, mutta teknologian kehityksen ansiosta hiilijalanjäljen suhteellinen osuus saavutetusta elintasosta pienenee jatkuvasti. Ratkaisu ihmiskunnan ongelmiin ei tule puitten sahaamisesta pokasahalla, vaan entistäkin taloudellisempien moottorisahojen kehittämisestä.

Suurin osa maailman ihmisistä elää edelleen köyhyydessä - lähes 1/3 ihmisperheestämme on ilman sähköä - ja heidän kurjuutensa vähentämisen seurauksena on CO2-päästöjen lisääntyminen. Vaikka teollistuneiden maiden päästöt vähenisivätkin, niin kehittyvien maiden edistymisen takia kokonaispäästöt tulevat joka tapauksessa lisääntymään. VAI HALUATTEKO TUOMITA SUURIMMAN OSAN IHMISPERHEESTÄMME TOIVOTTOMUUTEEN VAIN SEN TAKIA, ETTÄ HE SYNTYIVÄT TIMBUKTUUN TUUPOVAARAN SIJAAN ?!

Kaikki uskovat, että öljy loppuu jonain päivänä, (nykyisen tiedon mukaan yli 100 vuoden kuluttua) mutta väittävät samaan aikaan, että päästöjä on mahdollista vähentää! Yhtälön etuosa kumoaa sen jälkiosan. POLITIIKASSA KAIKKI ON MAHDOLLISTA. Sekin on politiikassa normaalia, että ihmisiä energiapulalla, päästöillä ja planeetan tuholla pelottelevat vihreät ovat ydinvoimaa vastaan, vaikka juuri se korvaisi fossiilisia polttoaineita.

EU:n 20% vähennystavoite päästöissä vuoteen 2020 mennessä vastaa 1/4000 osaa ilmakehässä jo olevasta hiilipatjasta, ja muu maailma tulee täyttämään meidän "vajeemme" ennen 15.1.2020! Hiilipatjan elinikä on n. 200 vuotta - joten kahden viikon voittamisen takia me maksamme itsemme kipeiksi energiaveroja ja syöttötariffeja tuulivoimasta ja muista energiamuodoista, joista ihmiset eivät muuten ole valmiita maksamaan! Uskomatonta, mutta totta.

Vain kasvun kautta ihmiskunta löytää uusia ratkaisuja ihmiskunnan ongelmiin. Kasvun pysähdys tarkoittaa meillä työttömyyttä, mutta köyhissä maissa nälänhätää! Jos kasvu pysähtyy teollistuneissa maissa vihreiden politiikan mukaisesti, niin köyhillä mailla ei ole toivoa paremmasta huomisesta.

Ilmasto on ollut usein nykyistä lämpimämpää ja muutokset ovat olleet hyvinkin rajuja. Ranskan tunnetuin ilmastotieteilijä ja IPCC:n jäsen Jean Jouzel: "Viimeisen jääkauden aikana Grönlannin jäätiköillä oli 25 nopeaa lämpötilan muutosta ja jään sulaessa ilma lämpeni 16 astetta muutamassa vuosikymmenessä". Nyt on lämpötila noussut vuonna 1850 päättyneen kylmän vaiheen jälkeen – jolloin pettua söivät muutkin kuin Paavo Ruotsalainen – vajaan asteen 150 vuodessa… Ranskan VTT 19.6.2008: "Grönlannissa 2007 uudella teknologialla tehdyissä tutkimuksissa havaittiin, että heilahdus kahden ilmastotyypin välillä voi tapahtua yhdessä vuodessa. 14700 vuotta sitten tapahtui tällainen muutos, ja ilma lämpeni yli 10 astetta...

"EMME VOI MUSEOIDA ILMASTOA. Lapsikin tietää, että aurinko lämmittää maapallon. Mutta vihreä ideologia syyllistää ihmisen, koska heidän kyynisen maailmankuvansa keskipisteenä ovat eläimet ja luonto. Ihminen on luontoa häiritsevä virus. VIHREÄT OVAT MAANYSTÄVIÄ. Planeetan tuholla pelottelemalla he haluavat rajoittaa ihmisten vapautta ja luoda kollektiivista yhteiskuntaa. TERVE YHTEISKUNTA RAKENTUU ALHAALTA YLÖSPÄIN JA YKSILÖÄ KUNNIOITTAEN.

Vihreät kieltävät: ”Älä tee”. Järki sanoo: ”Tee paremmin”.

Alle olen koonnut muutamia Internet-linkkejä, joita ihmisten syyllistämiseen skeptisesti suhtautuvat ovat minulle lähettäneet.

www.yle.fi/player/player.jsp?actionpage=3&id=297759&locale=

www.ilmastofoorumi.fi

www.ilmastofoorumi.fi/tiedostot/IlmastofoorumiEsitelma20090516.pdf

http://www.hs.fi/ulkomaat/artikkeli/Ven%C3%A4j%C3%A4n+kulotukset+sulattavat+lumen+pohjoisnavalta/1135246292213

www.tapionajatukset.com/59

http://ilmasto.wordpress.com/2008/

http://ilmastohuijaus.blogspot.com/

http://nzclimatescience.net/index.php?option=com_content&task=view&id=471&Itemid=1

www.climatesceptics.com.au/sceptic-scientists.html

www.geocraft.com/WVFossils/ice_ages.html

www.petitionproject.org/

Takaisin edelliselle sivulle